b'\n_START_ARTICLE_\nMediaWiki\n_START_SECTION_\nLicencijavimas\n_START_PARAGRAPH_\nMediaWiki yra platinama laisvosios licencijos GNU GPL s\xc4\x85lygomis, tuo tarpu dokumentacijos naudojimo s\xc4\x85lygas nustato Creative Commons BY-SA 3.0 licencija ir vie\xc5\xa1o naudojimo s\xc4\x85lygos. Vadovai, \xc5\xbeinynai ir Vikimedijos turinys platinami Creative Commons s\xc4\x85lygomis, o pagalbai (HELP) nustatytas vie\xc5\xa1o naudojimo re\xc5\xbeimas, tod\xc4\x97l juos laisvai galima naudoti diegiant \xc4\xaf kitus Wiki projektus.\n_START_SECTION_\nPl\xc4\x97tojimas\n_START_PARAGRAPH_\nMediaWiki projekt\xc4\x85 aktyviai pl\xc4\x97toja ir pri\xc5\xbei\xc5\xabri savanori\xc5\xb3 bendruomen\xc4\x97. Vartotojams, kurie prisid\xc4\x97jo prie projekto kurdami svarbias pataisas, j\xc5\xb3 pra\xc5\xa1ymu yra suteikiama galimyb\xc4\x97 per\xc5\xbei\xc5\xabr\xc4\x97ti Apache Subversion, o dabar ir Git ir Gerrit saugykl\xc5\xb3 duomenis. Taip pat yra nedidel\xc4\x97 grupel\xc4\x97 apmokam\xc5\xb3 programuotoj\xc5\xb3, kurie pl\xc4\x97toja Vikimedijos fondo projektus. Vikimedija prisideda prie Google Vasaros kodo programos. Studentai gali vykdyti projektus susijusius su MediaWiki branduoliu ir papildiniais. Naujos MediaWiki versijos yra i\xc5\xa1leid\xc5\xbeiamos trij\xc5\xb3 a\xc5\xa1tuoni\xc5\xb3 m\xc4\x97nesi\xc5\xb3 laikotarpyje. \xc4\xaevair\xc5\xabs pataisymai, da\xc5\xbeniausiai susij\xc4\x99 su saugumo spragomis, i\xc5\xa1leid\xc5\xbeiami pasteb\xc4\x97jus problemas. MediaWiki naudoja vie\xc5\xa1\xc4\x85 klaid\xc5\xb3 sekimo sistem\xc4\x85 bugzilla.wikimedia.org.'